Εναλλακτικές μορφές αντιμετώπισης του παρασιτικού ακάρεος Varroa destructor της μέλισσας Apis mellifera:
Creators: name: Γκουντή, Βασιλική Θωμά
Publisher: name: Aristotle University of Thessaloniki
Year: 2010
Subjects: Αφαίρεση κηφηνογόνου
Varroa destructor
Apis mellifera
Exomite apis
Apiguard
Drone brood removal

description: Στην παρούσα μελέτη εκτιμήθηκε η αποτελεσματικότητα εναλλακτικών μεθόδων ελέγχου της βαρρόα (Varroa destructor). Μελετήθηκε η επίδραση της παγίδευσης του κηφηνόγονου, εισάγοντας έναν νέο τύπο κηφηνοπαγίδας, γνωστό ως κηφηνοπαγίδα Oliver, σε 27 μελίσσια. Η παγίδα αποτελούνταν από ένα σύνηθες πλαίσιο, χωρισμένο σε δύο τμήματα μέσω ενός οριζόντιου ξύλινου τμήματος. Στο επάνω κομμάτι του πλαισίου, το οποίο αποτελούσε και το 1/3 του, τοποθετήθηκε οδηγός κηρύθρας εργατικών κελιών, ενώ το υπόλοιπο κομμάτι αφέθηκε να χτιστεί ελεύθερα από τις μέλισσες. Προτείνεται πως όταν οι μέλισσες αφήνονται να χτίσουν κηρύθρα ελεύθερα στην συγκεκριμένη παγίδα, τότε χτίζουν αποκλειστικά κηφηνοκέλια. Τα αποτελέσματα έδειξαν πως η χρήση της κηφηνοπαγίδας Oliver δεν είναι αποτελεσματική για τις ελληνικές κλιματικές συνθήκες, καθώς οι μέλισσες δεν έχτιζαν πάντα το κενό τμήμα της παγίδας, και όταν αυτό χτίζονταν οι μέλισσες δεν έδειχναν προτίμηση στο χτίσιμο κηφηνοκελιών. Με σκοπό να εκτιμηθεί η αποτελεσματικότητα της αφαίρεσης κηφηνόγονου η παγίδα Oliver τροποποιήθηκε. Στο κενό τμήμα της παγίδας τοποθετήθηκε οδηγός κηρύθρας κηφηνοκελιών, έτσι ώστε οι μέλισσες να αναγκαστούν να δημιουργήσουν αποκλειστικά κηφηνοκέλια. Τα μελίσσια χωρίστηκαν σε δυο ομάδες: μία που έφερε την κηφηνοπαγίδα και μια χωρίς κηφηνοπαγίδα (μάρτυρας). Οι κηφηνοπαγίδες χτίστηκαν επιτυχώς και για πέντε συνεχείς μήνες οι κηφηνοπαγίδες αφαιρούνταν μόλις εντοπίζονταν σφραγισμένος κηφηνόγονος και επανατοποθετούνταν μετά την αφαίρεσή του με σκοπό τη μείωση του παρασιτικού φορτίου των μελισσιών. Τα αποτελέσματα έδειξαν πως η προσβολή από βαρρόα αυξήθηκε και στις δυο ομάδες; στην ομάδα του μάρτυρα η αύξηση της προσβολής ήταν μεγαλύτερη χωρίς να υπάρχει όμως σημαντική διαφορά μεταξύ των δυο ομάδων. Η αποτελεσματικότητα των σκευασμάτων Apiguard και Exomite apis μελετήθηκε στις ελληνικές συνθήκες κατά την περίοδο Οκτωβρίου και Νοεμβρίου 2008. Το σκεύασμα Apiguard εφαρμόστηκε σύμφωνα με τις οδηγίες του κατασκευαστή ενώ το σκεύασμα Exomite apis χορηγήθηκε διασκορπίζοντας το περιεχόμενο της συσκευασίας πάνω από τα πλαίσια, χωρίς τη χρήση του διανεμητή στην είσοδο της κυψέλης που προτείνει ο κατασκευαστής. Η αποτελεσματικότητα των δυο σκευασμάτων δεν παρουσίασε σημαντικές διαφορές (Exomite apis 56.71%-Apiguard 59.92%). Η αποτελεσματικότητα του Apiguard βρέθηκε χαμηλή συγκρινόμενη με την αναφερόμενη αποτελεσματικότητα σε άλλες έρευνες στην Ευρώπη, πιθανώς λόγω των χαμηλών θερμοκρασιών που επικρατούσαν τη συγκεκριμένη περίοδο του έτους στην περιοχή της Β. Ελλάδος. Τα αποτελέσματα επίσης έδειξαν πως χρειάζεται προσοχή κατά την εφαρμογή του Exomite apis με τον συγκεκριμένο τρόπο χορήγησης.
description: The efficacy of alternative methods into honeybee (Apis mellifera) colony management for varroa (Varroa destructor) control was evaluated in the present study. The effect of drone brood trapping was examined by placing a new type of drone brood trap, known as Oliver drone brood trap, into 27 colonies. The drone trap consisted of an ordinary frame, divided into two sections by an extra top bar. At the upper part of the frame, which constituted the 1/3 of the frame, worker foundation was installed, while the other part was left to be built by bees exclusively. It is proposed that when bees are left to build combs without foundation on this trap they build exclusively drone cells. Results indicated that the use of Oliver drone brood trap is not effective under Greek weather conditions, as bees did not always build the empty part of the frame, and when it was built, the bees did not show a preference in building drone cells. In order to evaluate the effectiveness of drone brood removal, the Oliver drone brood trap was converted. At the empty part of the trap drone foundation was installed so the bees would be forced to build drone comb. Colonies were divided into two test groups: with and without (control) drone brood traps. Traps were built successfully and for a period of five months traps were being removed when sealed drone brood was detected and then reinserted after brood was removed , in order to decrease the parasitic load of the colonies. Results showed that in both groups varroa infestation level had increased; in the control group the increase was greater, without showing significant difference with the group conducting the drone brood trap. The percentage efficacy of Apiguard and Exomite apis under Greek weather conditions was examined from October to November 2008. Apiguard was administered according to the manufacturer’s instructions while Exomite apis was administered by dispersal on the top of the frames and not by using the dispenser at the hive entrance, as proposed by the manufacturer. The efficacy of both products did not show significant difference (Exomite apis 56.71%-Apiguard 59.92%). The recorded percentage efficacy of Apiguard was relatively low when compared with that reported in other field trials around Europe, perhaps due to low temperatures occurring at that time of the year in the territory of northern Greece. Results also indicated that extra care should be taken when administering Exomite apis by dispersal.